text: Vejle Senior fik OL-bronze i bridge
  18 september 2016 kl. 05.54
  En vejlenser har deltaget i et næsten hemmeligt OL - og vundet bronze.
  For de, der går op i bridge er det kæmpe stort. Vi andre ved måske ikke meget om det, og i hvert fald er det de færreste, der sidder derhjemme og hepper på de danske deltagere i World Bridge Games, der har været i gang i Wroclow i Polen siden den 4. september.
  Men måske skulle vi have fulgt med. Danmark har nemlig klaret sig rigtig godt i turneringen.
  Det danske senior-hold, der har vejlenseren H.C. Nielsen på holdet, har scoret en bronzemedalje over det kinesiske hold Taipei.
  - Jeg var så heldig at vinde. Det er jo et fantstisk spil, men det er svært som bare pokker, siger H.C. Nielsen til TV SYD.
  Til daglig bor Hans Christian Nielsen i Vejle, hvor han har bridgehøjborgen og arrangerer og underviser i bridgekurser.
  
  